กรณีศึกษา ebay แพ้ Alibaba ในจีน
ในตอนที่ ebay เป็นผู้นำในโลก e-commerce บริษัทนี้มีมูลค่าบริษัทเกือบ 6 หมื่นล้านบาท และกำลังเริ่มบุกตลาดในประเทศจีน ในขณะที่ แจ็ก หม่า เพิ่งเริ่มก่อตั้งบริษัท Alibaba  แต่ตอนนี้บริษัท Alibaba กลับมีมูลค่ามากกว่า ebay ถึง 14 เท่า เกิดอะไรขึ้นกับธุรกิจของ ebay?  ลงทุนแมนจะเล่าให้ฟัง
23 ธ.ค. 2561

กรณีศึกษา ebay แพ้ Alibaba ในจีน / ลงทุนแมน
ในตอนที่ ebay เป็นผู้นำในโลก e-commerce
บริษัทนี้มีมูลค่าบริษัทเกือบ 6 หมื่นล้านบาท
และกำลังเริ่มบุกตลาดในประเทศจีน
ในขณะที่ แจ็ก หม่า เพิ่งเริ่มก่อตั้งบริษัท Alibaba
แต่ตอนนี้บริษัท Alibaba กลับมีมูลค่ามากกว่า ebay ถึง 14 เท่า
เกิดอะไรขึ้นกับธุรกิจของ ebay?
ลงทุนแมนจะเล่าให้ฟัง
ก่อนที่จะไปพูดถึงสิ่งที่เกิดขึ้นกับ ebay ขอย้อนกลับไปจุดเริ่มต้นของ ebay
เมื่อประมาณ 23 ปีก่อน..
นาย Pierre Omidyar ได้ใช้เวลาว่างจากการทำงานของตัวเองสร้างเว็บไซต์ที่มีชื่อว่า 
 สำหรับการซื้อขายและประมูลสินค้าบนโลกออนไลน์ขึ้นมา
ซึ่งถือว่าเป็นเรื่องแปลกใหม่สำหรับเทคโนโลยีในขณะนั้น โดยแรกเริ่มเว็บไซต์นี้ถูกเปิดให้ทดลองใช้ฟรีโดยไม่เก็บค่าบริการแต่อย่างใด
แต่หลังจากเปิดตัวเพียงไม่กี่เดือน เว็บไซต์ 
 ได้รับความนิยมอย่างมาก ต่อมาจึงถูกปรับโมเดลเป็นคิดค่าบริการจากการซื้อขาย และเปลี่ยนชื่อกลายมาเป็น ebay
ปี 1999 บริษัท ebay มีรายได้ 224 ล้านดอลลาร์สหรัฐ
ปี 2005 บริษัท ebay มีรายได้ 4,552 ล้านดอลลาร์สหรัฐ
ปี 2009 บริษัท ebay มีรายได้ 8,727 ล้านดอลลาร์สหรัฐ
ในเวลาเพียงแค่สิบปี เราจะเห็นว่ารายได้ของ ebay เติบโตขึ้นอย่างก้าวกระโดด
ทั้งนี้ส่วนหนึ่งของการเติบโตครั้งนี้มาจากการที่ ebay ได้เข้าซื้อระบบชำระเงินออนไลน์ PayPal มูลค่ากว่า 1,500 ล้านดอลลาร์สหรัฐเมื่อปี 2002
สาเหตุสำคัญคือ ในสมัยก่อนการชำระเงินออนไลน์โดยเฉพาะอย่างยิ่งในรูปแบบสกุลเงินต่างประเทศยังไม่สะดวกเท่าไรนัก การเข้ามาของ PayPal ได้ทำให้ ebay สามารถขยายธุรกิจไปยังประเทศอื่นได้ง่ายขึ้น
PayPal จึงได้กลายมาเป็นช่องทางชำระเงินหลักสำหรับการซื้อขายของในเว็บไซต์ ebay
หลังจากที่ซื้อ PayPal มาได้ไม่นาน ebay ก็ได้เริ่มเข้าไปเปิดตลาดใหม่ในประเทศจีน
และก็ได้พบกิจการ Alibaba ของ แจ็ก หม่า ที่พึ่งก่อตั้งมาได้เพียงแค่ 3 ปี ซึ่งมีรูปแบบแพลตฟอร์มธุรกิจที่คล้ายกับของตัวเอง
ผ่านไป 5 ปี ebay ต้องตัดสินใจเลิกกิจการที่ประเทศจีน เพราะไม่สามารถแข่งขันกับ Alibaba ที่เข้าใจตลาดและคนจีนได้ดีกว่าบริษัทที่มาจากต่างประเทศอย่าง ebay
ebay มีจุดอ่อนอะไรถึงแพ้ Alibaba?
สาเหตุหลักของเรื่องนี้ส่วนหนึ่งมาจากเรื่องของราคาสินค้าเป็นหลัก
แต่เดิมผู้ใช้จำนวนมากนิยมซื้อของบน ebay เพราะว่าราคาสินค้าที่อยู่บน ebay ถูกกว่าราคาในร้านค้าทั่วไปและเว็บไซต์อื่นๆ
พอ Alibaba เริ่มเข้ามาทำตลาด สินค้าบางอย่างที่มีลักษณะไม่แตกต่างกันกลับมีราคาที่ถูกกว่า ebay
คนจำนวนมากจึงเริ่มหันไปสั่งสินค้าของ Alibaba มากกว่า
ยิ่งไปกว่านั้นในมุมของผู้ขาย ในช่วงที่ผ่านมา ebay ก็ได้มีการปรับค่าธรรมเนียมในการขายของบนแพลตฟอร์มตัวเองสูงขึ้น แต่ไม่มีบริการใดๆ ที่ช่วยเหลือในเรื่องของการส่งสินค้า
ซึ่งแตกต่างจาก Alibaba ที่มีการลงทุนเพิ่มเติมในระบบการขนส่งสินค้า
จริงแล้วๆ ปัญหาเหล่านี้ได้เกิดขึ้นกับทาง ebay มาเป็นระยะเวลานานแล้ว
เพียงแต่ในอดีต ebay ยังไม่มีคู่แข่ง และส่งผลให้ละเลยในการแก้ปัญหาที่เกิดขึ้น
พอมาถึงตอนนี้แล้ว ebay จึงตกอยู่ในสภาวะที่ยากลำบาก
และสะท้อนให้เห็นว่า การพ่ายแพ้ที่ประเทศจีนให้กับ Alibaba กลายเป็นต้นเหตุของความผิดพลาดครั้งใหญ่สำหรับ ebay
ปี 2014 Alibaba ได้เข้าซื้อขายในตลาดหลักทรัพย์ประเทศสหรัฐอเมริกาด้วยมูลค่าบริษัทที่สูงถึง 231,000 ล้านดอลลาร์สหรัฐ พร้อมกับการขยายธุรกิจ e-commerce ของตัวเองไปยังประเทศอื่นๆ ทั่วโลก
ตอนนี้บริษัท Alibaba มีมูลค่า 392,000 ล้านดอลลาร์สหรัฐ
Alibaba อาจจะไม่ได้กลายเป็นบริษัทมูลค่ามากอย่างทุกวันนี้ ถ้าตอนนั้น ebay สามารถทำตลาดในประเทศจีนได้สำเร็จ
ถ้ามาดูรายได้ย้อนหลังของ ebay
ปี 2016 รายได้ 8,979 ล้านดอลลาร์สหรัฐ
ปี 2017 รายได้ 9,567 ล้านดอลลาร์สหรัฐ
ส่วนของบริษัท Alibaba
ปี 2016 รายได้ 14,650 ล้านดอลลาร์สหรัฐ
ปี 2017 รายได้ 22,930 ล้านดอลลาร์สหรัฐ
จะเห็นได้ว่าทั้งรายได้ของบริษัท Alibaba ได้แซง ebay ที่ย่ำอยู่กับที่ ไปเรียบร้อยแล้ว
ปิดท้ายด้วยข้อมูลที่น่าสนใจ
เมื่อวันที่ 11 พฤศจิกายน 2018 ที่ผ่านมา หรือวันคนโสดของจีน
Alibaba สามารถสร้างยอดขายในแพลตฟอร์ม (Gross Merchandise Value) ได้มากถึง 30,700 ล้านดอลลาร์สหรัฐ
ซึ่งยอดขายภายในวันเดียวของ Alibaba มีมูลค่ามากกว่า ยอดขายในแพลตฟอร์มของ ebay ทั้งไตรมาส 3 ปี 2018 ที่ 22,700 ล้านดอลลาร์สหรัฐ..
 
References
-
-
-
-
-
-